Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani sanoo, että noitatohtorien jatkuvat yritykset tappaa hänet -
valmistelivat häntä lohikäärmeiden tappamiseen. Lohikäärmeiden!
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Tutkin erään suuren Jumalan miehen elämää.
Hän muutti hiljattain taivaaseen.
Reinhard Bonnke.
En tiennytkään, -
että hänen työnsä jäljiltä 80 miljoonaa ihmistä -
teki dokumentoidusti ratkaisun Jeesuksen puoleen.
Numerot solahtavat suustani, mutta se on iso määrä ihmisiä, Daniel.
Niin on. Yli miljoona ihmistä hänen jokaista elinvuottaan kohti.
Olit 28-vuotias. Olit työskennellyt jonkin aikaa Reinhardille.
Kun olit 28, Reinhard kutsui sinut ja vaimosi tapaamiseen.
Ennen kuin kerrot, mitä hän sanoi, -
aavistitko etukäteen yhtään, mitä hän sanoisi tapaamisessa?
En. En ollut näkyvällä paikalla. Kannoin hänen Raamattuaan.
Kerran hän sanoi: "Sinulla on evankelistan kutsu."
En ollut kertonut sitä.
En halunnut hänen ajattelevan, että työssäni on piilomotiiveja.
Vastasin: "Niin on. Sain 7-vuotiaana kutsun evankelioida kansoja."
Hän sanoi: "Mene tekemään sitä." Hän irtisanoi minut.
Vähän päästä hän kutsui minut taas työyhteyteen.
Mutta en osannut aavistaa, mitä hän siinä tapaamisessa sanoi.
Mitä hän sanoi?
Hän sanoi: "Herra puhui minulle. Hän sanoi: Voideltu pitää nimittää."
"Uskon, että Jumala on voidellut sinut työni jatkajaksi. Haluan niin."
Taisin istua siellä viisi minuuttia monttu auki. En tiennyt, mitä sanoa.
Olin 28-vuotias. Korvantaustani olivat yhä märät.
Kyse on maailman suurimmista evankeliointijärjestöistä historiassa.
Ajatus sen johtamisesta hirvitti minua.
Mutta siihen aikaan eräs toimittaja Etelä-Afrikasta -
kysyi minulta lehdistötilaisuudessa hyvin vihamieliseen sävyyn: -
"Nuorimies, miten odotat täyttäväsi Reinhard Bonnken saappaat?"
Hän sanoi ääneen sen, mitä kaikki ajattelivat. Aluksi minua pelotti.
Mutta sitten Pyhä Henki kosketti minua.
Vastasin: "En aio täyttää Reinhard Bonnken saappaita."
"Pyhä Henki on antanut minulle omat saappaat."
"Olen varma, että niin kauan kun pysyn niissä, armo ja voitelu pysyvät."
Niin on ollut tähän asti.
Uusi kirjasi on "Slaying Dragons" (Lohikäärmeiden tappaminen).
Aivan aluksi, mikä on lohikäärme?
Raamatussa puhutaan usein lohikäärmeestä.
Ilm. 12:9 kutsuu saatanaa nimellä: "suuri lohikäärme, se vanha käärme".
Sitten taas Raamatun alussa kerrotaan käärmeestä, joka vietteli.
Raamattu kuvailee demonisia voimia käärmemäisiksi hirviöiksi.
Raamattuhan sanoo, ettei meillä ole taistelu lihaa ja verta vastaan, -
vaan henkivaltoja, voimia ja pimeyden maailman hallitsijoita vastaan.
Todellinen taistelu käydään niitä vastaan.
Useinhan me kamppailemme konkreettisia, näkyviä asioita vastaan.
Raamattu tekee selväksi, että todellinen haaste eivät ole ne.
Todellinen taistelu käydään näkymättömissä, henkimaailmassa.
Tuon taistelun kulku määrää lopputuloksen maan päällä.
Siksi se on tärkeä.
Kerropa esimerkkejä lohikäärmeistä.
Tiedämme lohikäärmeistä, joita sinä olet kohdannut.
Noitatohtoreita ja sen sellaisia Afrikassa ja muualla.
Millaisia lohikäärmeitä kotiäiti, opiskelija, -
yrittäjä ja roskakuski voivat kohdata?
Millaisia käärmeitä he kohtaavat?
Eräässä brittilehdessä oli hiljattain mielenkiintoinen juttu.
Sen otsikko luki suunnilleen: -
"2,5-metrinen kalliokäärme tappoi nukkumassa olleen miehen".
Mietin sitä.
Mies oli luultavasti tuonut aikoinaan kotiin söpön käärmeenpoikasen.
Hän ruokki ja vaali poikasta.
Siitä kasvoi peto, joka tappoi hänet.
Minusta se oli hyvä vertauskuva siitä, mitä monet uskovat kokevat.
Asiat, joiden kanssa kamppailemme ja jotka tuhoavat meitä, kuten riippuvuus,
avioero, ongelmat ihmissuhteissa ja työpaikalla, -
pimeys, kahleet, jotka tuhoavat ihmisten elämän, -
alkavat usein pienenä lemmikkinä.
Me itse ruokimme ja vaalimme niitä. Lopulta ne tuhoavat meidät.
Kannattaa oppia tunnistamaan -
ja kitkemään ne, kun ne ovat vasta idullaan.
Elämäsi varrella on ollut monia sellaisia ihmisiä, -
jotka ovat halunneet sinulle pahaa. Noitatohtoreita ja muita.
Kerropa noitatohtorista, joka tuli tappamaan sinut. Oikeasti tappamaan.
Se tapahtui Nigeriassa.
Paikalliset pastorit kertoivat siitä jälkikäteen.
Voodoo on alkujaan peräisin niiltä seuduilta Afrikassa.
Se on tunnettua. Noitatohtorit, noituus, henkien palvonta, juju-uskonto.
Katsojista osa ajattelee, ettei sellaista ole olemassa oikeasti.
Mutta tämä on todellista demonista...
Käy Afrikassa, niin näet. Se on hyvin todellista.
Noitatohtoreita on erilaisia paikallistenkin mielestä.
Osa on heidän mielestään hyviä, osa pahoja.
Me tiedämme, että kaikki noituus on pahaa.
Tämä naispuolinen noita oli paha heidänkin mittapuullaan.
Hän oli tappanut kymmenen ihmistä, heistä kaksi hänen sukulaisiaan.
Häntä pelättiin, sillä hän tappoi ihmisiä kirouksillaan.
Kun järjestämme kampanjan jossain kaupungissa, -
noitatohtorit vastustavat niitä aina.
Miksi? - Kun me tulemme kaupunkiin, noituus lakkaa toimimasta.
Kerran kokoukseen tuli miesnoita raivoissaan.
Hänellä oli kotipihan nurmikolla kiviä.
Ihmiset ostivat niitä. - Ei. Maksusta sai seistä kivellä -
kuullakseen "kuolleen esivanhemman" äänen.
Noita raivosi: "Kun aloit saarnata, kiveni lakkasivat puhumasta."
Selvennäpä asiaan perehtymättömille, -
että jos ääni ei ole esivanhemman, kenen sitten?
Raamattu kutsuu niitä vainajahengiksi. Ne ovat demoneja.
Kuten Paavali sanoo, taistelemme niitä vastaan.
Niitä ei voi nähdä, mutta ne ovat todellisia.
Jatkan vielä siitä naisnoidasta.
Olin kokouksessa. Noita tuli sinne kiroamaan ja tappamaan minut.
Hän oli jossain oikealla puolella yleisössä.
Saarnasin. En edes tiennyt hänestä.
Hänellä oli mukana taikakaluja. En tiedä mitä enkä edes välitä.
Hän oli lausumaisillaan kirouksia. Mutta ennen kuin hän ehti, -
Jumalan voima iski häneen. Hän kaatui maahan, kirkui -
ja kiemurteli maassa kuin käärme suu vaahdossa.
Kukaan ei koskenut häneen. - Ei.
Huomasin hänet vasta, kun hän vääntelehti hysteerisesti kirkuen.
Mitä sellaisessa tilanteessa tekee? Jatkoin saarnaa. Kerron, miksi.
Edessäni on 500 000 ihmistä. Maksoimme lavasta.
En luovuta sitä paholaiselle. Se voi etsiä oman lavan.
Jatkoin saarnaamista. Olimme kouluttaneet paikallisia pastoreita.
Tietoa vailla kansa tuhoutuu, sanoo Raamattu.
Koulutamme paikallisia pastoreita, sillä tiedämme, että näin käy aina.
Pastorit veivät hänet telttaan, jota sanomme käärmemontuksi.
Teltassa ajetaan ulos demoneita.
Sen ei tarvitse olla kuulu evankelista, joka on kirjoittanut kirjoja.
Paikalliset pastorit ajoivat demonit ulos tästä kuuluisasta noidasta.
Jeesus sanoi antavansa tavallisille uskoville vallan -
tallata käärmeitä, skorpioneja ja kaikkea vihollisen voimaa, -
eikä mikään vahingoita heitä.
Pastorit toivat naisen luokseni lavalle. Kaikki tämä tapahtui reaaliajassa.
Demonit olivat paenneet. Nainen johdatettiin Jeesuksen luo.
Hän esitteli itsensä minulle näin: "Tulin tänne tappamaan sinut."
Ajattelin: "Kiva tavata sinutkin."
Hän sanoi: "En tappanut sinua, vaan minusta tuli Jeesukseen uskova, -
sillä näin tänään, että Jeesuksesi on voimakkaampi kuin noituuteni."
Se on evankeliumin suuri voitto.
Minkä ikäinen olet? - 38.
Hänen työnsä kautta 21 miljoonaa ihmistä on dokumentoidusti -
tehnyt ratkaisun Jeesuksen puoleen.
Käykö meistä jokainen hengellistä sotaa?
Käy. Koko kristillinen elämä on Raamatun mukaan tulkittavissa -
hengellisen taistelun näkökulmasta.
Kun sen näkee, tajuaa, että kaikessa on kyse siitä.
Raamatussa kerrotaan esimerkiksi Mooseksesta ja faraosta.
Se näyttää miesten väliseltä mittelöltä.
Mutta heidän takanaan on hengellisiä voimia.
Kumpikin edustaa isompaa hengellistä taistelua.
Sotaa ei käydä Mooseksen ja faraon, vaan Jumalan ja saatanan välillä.
He toimivat edustajiensa kautta.
Kun tämä näkökulma avautuu, tajuaa, että Jumala tekee työtä -
toteuttaakseen tarkoituksensa ja voittaakseen vihollisen vallan -
meidän, uskovien kautta. Oli sitten kotiäiti tai mekaanikko, -
tämä taistelu nostaa meidät uudelle tasolle, -
sillä tehtävämme on edistää Jumalan valtakuntaa ja parantaa.
Jeesus käski julistaa evankeliumia, parantaa sairaat, puhdistaa spitaaliset,
herättää kuolleet ja ajaa ulos demonit. Lahjaksi olette saaneet, -
lahjaksi antakaa. Se on tehtävämme Jumalan lapsina.
Olet sivunnut tätä jo, -
mutta suosikkilukuni kirjassasi on "Näin tapat lempilohikäärmeesi".
Mitä tarkoitat?
Hassuttelin luvussa hieman.
On olemassa suosittu elokuva "Näin koulutat lohikäärmeesi".
Niinhän monet hoivaavat lempilohikäärmettään.
Pitää opettaa ihmisiä tappamaan lohikäärme.
Se voi olla suloinen nyt...
Mutta se raatelee sinut.
Tarvitsemme Jumalalta armoa nähdä loppu etukäteen, -
jotta alamme valita oikein, kun vielä voimme asioille jotain.
Täysi-ikäisenä lohikäärme on hirviö.
Sitä on hyvin vaikea taltuttaa. Jumala antakoon viisautta.
Siksi kerron luvussa, miten tunnistaa ja nitistää ne niiden ollessa iduillaan.
Sinä opetat, että meillä on kaikki tarvittava -
voittoa varten.
Meillä on paljon puhuttavaa.
Haluan varmistaa, että Daniel ehtii palvella ihmeiden lahjalla, -
jonka alla hän toimii.
Mene ohjelman jälkeen osoitteeseen sidroth.org/daniel, -
niin näet erikoisjakson, jossa Daniel palvelee.
Daniel on nähnyt Raamatun kaikki ihmeet monia kertoja, -
myös kuolleiden heräämisen. Seuraavaksi.
Jeesuksen nimessä.
Kuurot korvat avautukoot Jeesuksen nimessä.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Hän on tie, totuus ja elämä. Sanokaa "aamen!"
Yliluonnollista-ohjelma jatkuu.
Olit nähnyt kaikki ne ihmeet, jotka puhkesivat, kun Reinhard puhui.
Ajattelitko: "Mitä sitten, jos mitään ei tapahdu?" Ajattelitko ikinä niin?
Ajattelin. Kysyinkin sitä Bonnkelta.
Minua pelotti. "Pastori Bonnke, mitä jos kukaan ei parane?"
Hänen vastauksensa muutti elämäni.
Hän sanoi: "Jos rukoilet yhdeksän puolesta, eikä kukaan parane, -
rukoile kymmenennen puolesta niin kuin kaikki olisivat parantuneet."
"Kokemuksesi ei muuta Jumalan Sanaa."
Opin silloin läksyn. - Hyvin sanottu.
Opin, mitä on uskoa. Lopputulos ei aina ole sellainen kuin haluaisi.
Mutta silti tulee luottaa Jumalan Sanaan.
Ehkä et ole saanut vielä läpimurtoa, jota etsit yliluonnollisuudessa.
Mutta jatka silti, luota ja pidä kiinni Sanasta.
Läpimurto tulee. Herra ei valehtele.
Hän vastaa vielä Jeesuksen nimessä.
Miksi ihmeitä korostetaan?
Selvä, sinä olet evankelista. Tarvitset niitä.
Miksi keskivertouskovan tulisi vaeltaa ihmeissä?
Ensinnäkin, miksi ei?
Miksi tyytyä vähempään, -
kun voi elää yliluonnollisuudessa ja ihmeissä?
Koko kristityn elämä on yliluonnollista tai ei mitään.
Ihminen ei voi edes pelastua ilman yliluonnollista ihmettä.
Minusta se on suurin ihme. Uudesti syntymä, kuten Jeesus sanoi.
Kristinuskon on alusta loppuun tarkoitus olla yliluonnollinen.
Ilman sitä yhteyttä on mahdoton elää.
Kerroit, ja tiedän, että olet herättänyt kuolleita.
Kerropa yhdestä tapauksesta.
Tapaus, josta aion kertoa, toistui kolme päivää sitten.
Kumpi oli parempi. Kunhan kiusaan.
Kumpi kuolleista herääminen oli parempi?
Anna kun kerron. Olin Sapelessa Nigeriassa.
Kerro molemmista. Korvaani tuli sellainen tieto. - Selvä.
Kokoukseen tuli äiti ja lapsi, joka oli hyvin sairas.
Monet tulevat kokouksiin, koska he tarvitsevat ihmettä.
Kokoukset ovat pitkiä. Eivät 45-minuuttisia kuten Amerikassa.
Kokous voi kestää kuusi tuntia.
Lapsi kuoli kokouksen aikana.
Poika meni hervottomaksi. Äiti yritti herättää hänet. Hän oli kuollut.
Äiti vei pojan ensiaputelttaan. Lääkärit tutkivat hänet.
Mitään ei ollut tehtävissä. Joku ehdotti rukoilemista.
Äiti odotti lavan rappusilla tunteja.
Kun laskeuduin lavalta, poika oli kuollut kuin kivi.
Hän haisi jo.
En silloin tiennyt, mikä oli vialla, -
mutta näin naisen pitelevän hervotonta myttyä.
Tiesin, että se oli jotain kauheaa.
Menin rukoilemaan. Äiti päästi irti. Nappasin pojan syliini. - Hyvä niin.
En tiennyt, että tilanne on niin paha.
Rukoilin puoli minuuttia ja annoin pojan takaisin äidille.
Nousin autoon. Lähdimme ajamaan. Näin takanani riemun metakkaa.
Kuulin vasta seuraavana iltana, kun tulimme kentälle.
Kampanjajohtaja sanoi: "Kuule, minulla on yllätys."
Hän vei minut lavan taakse. Poika juoksi ympäriinsä ja leikki.
Hän oli täysin terve. Herännyt kuolleista.
Ja nyt vain muutama päivä sitten.
Melkein sama tapahtui, kun pidin viime viikolla kokouksia Nigeriassa.
Siellä oli äiti ja tytär.
Kiinnitin nyt enemmän huomiota. Taas äiti laski kuolleen lapsen syliini.
Varmistin asian. Ei sykettä, ei hengitystä.
Silmät olivat kääntyneet ympäri.
Rukoilin ja annoin lapsen äidille. Parin minuutin päästä lapsi heräsi.
Tätä me näemme. Jeesus elää. Hän yhä parantaa sairaita, -
herättää kuolleita ja tekee ihmeitä.
Sait sanan Jumalalta, mitä tällä vuosikymmenellä tapahtuu.
Totta. Herra sanoi pari vuotta sitten, -
että tästä tulee kaksinkertaisen sadonkorjuun vuosikymmen.
Kun Jumala antaa sellaisen sanan, on kaksi vaihtoehtoa.
Sen voi joko hylätä liioitteluna tai siihen voi tarttua uskossa.
Järjestömme tarttuu siihen uskossa.
Uskomme 150 miljoonan ihmisen pelastuvan tällä vuosikymmenellä.
Lisäksi uskon, että tämä vuosikymmen -
käynnistää historian suurimman evankeliointiliikkeen.
Maailma tulee muuttumaan.
Silloin ei ole pari kolme evankelistaa pitämässä suurkokouksia.
Kymmenettuhannet kokoavat suurta satoa ennen Jeesuksen paluuta.
On olemassa nukkuvia jättiläisiä, uskovia.
He katsovat ohjelmaamme nyt.
Puhupa heille ja herätä heidät.
Ystäväni, se olet ehkä sinä.
Elämässäsi on lapsesta asti saattanut olla kutsu.
Tiedät, ettei elämäsi tarkoitus ole kerätä rahaa, käydä töissä, -
kasvattaa lapsia ja sitten kuolla.
Tiedät hengessäsi, että sinut on luotu tekemään jotain ikuisuuden hyväksi.
Jotain, jolla on merkitystä.
Bonnke kertoi vuosia sitten, että heidän perheessään oli monta veljeä.
Yksi veli halusi lääkäriksi, toinen lakimieheksi.
Kun isä kysyi, miksi hän haluaa tulla isona, hän vastasi: -
"Kuolevaisilla käsilläni voin auttaa rakentamaan Jumalan valtakuntaa."
"Kuolevaisilla huulillani voin auttaa saarnaamaan ikuista evankeliumia."
Maailmassa on vain yksi tärkeä asia. Elämä Jumalan tahdossa.
Jumalan tahdon tekevä elää iäti, sanoo Raamattu.
Mikä on Jumalan tahto? Pietari sanoo, että Jumala ei tahdo, -
että kukaan hukkuu, vaan että kaikki tulevat parannukseen.
Daniel: muita vanhurskauteen johtavat loistavat kuin tähdet ikuisesti.
Lakkaa etsimästä tämän maailman nautintoja ja tyydytyksiä.
Tartu kutsuun, jota varten Jumala sinut loi.
Lähde kilparadalle. Taivas kannustaa sinua.
Nämä ovat lopunaikoja. Tämä on historian suurin hetki.
Ellet sinä, kuka sitten? Ellei nyt, milloin? Ellei täällä, missä?
Nouse paikallesi Jeesuksen nimessä.
On aika sanoa: "Hineni, tässä olen."
Se hetki on nyt.
Olemme tehneet erikoisjakson, jolla Daniel palvelee.
Mene tämän jälkeen osoitteeseen sidroth.org/daniel.
Pyydän Danielia puhumaan niin kuin hän olisi kokouksessa Afrikassa.
Odotan täysin samoja ihmeitä -
ja samaa Jumalan kokemuksellisen tuntemisen virtaamista, -
mikä on normaalia, aina kun hän puhuu, -
tapahtuvaksi nyt.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Ensi viikolla: -
Tiesitkö, että sinut on luotu tarkoitusta varten?
Kun selvität Jumalan antaman tarkoituksen elämässäsi, -
elämäsi ei enää palaa ennalleen.
Liity kanssani Sid Rothin Yliluonnollista-ohjelmaan.
Kerron, miten voit selvittää Jumala tahdon elämässäsi.
Jumalan siunausta!
Suomennos: Marianne Tenetz